**Päästeameti projektikonkurss mittetulundusühingutele 2018** Lisa 1

**HINDAMISTULEMUSTE KOKKUVÕTE**

**Komisjoni ettepanekul toetada järgnevaid projektitoetuse taotlusi, mis kogusid üle 500 punkti:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr.** | **Organisatsioon** | **Projekti nimi** | **Projekti sisu** | **Projekti kogu-maksumus €** | **Päästeametilt taotletav summa €** | **Piirkond** | **Punktid** | **Põhjendus** |
| 1. | MTÜ Päästeliit | “Süüta mu tuli” lühifilm kütteseadmete hooldamisest | Kokkuvõttes tõstab projekt Eesti inimeste oskusi ja teadlikkust küttekehade (ahjude) kasutamisel, samuti tuletab meelde põhimõttele, et ohutus ennekõike. Projekti sihtrühmaks on eelkõige noorem põlvkond, kellel vahetuid kogemusi ja teadmisi napib, ning kelle peamiseks informatsiooniallikaks on Internet. Projekti lõpus avaldatakse lühifilmi Internetis (YouTube) ja levitatakse läbi sotsiaalmeedia kanalite. | 5790,00 | 5500,00 | Üle Eesti | 741 | |  | | --- | | Projekt vastab Päästeameti prioriteetsetele tegevustele. Päästeametile jääb õigus seda filmi kasutada. Filmi tegemisel teha koostööd ENO nõunikuga Janek Innosega. | |
| 2. | Tamsalu NNKÜ-NMKÜ | MERI ON, MERI JÄÄB! | Antud projekt „Meri on, meri jääb“ koosneb viiest osast. Rõhuasetus on sel aastal veeohutus merel ja mere ääres. Sihtrühmaks on erivajadustega lapsed ja nende tugiisikud. | 4585,48 | 4286,48 | Porkuni, Aegna saar ja Võsu | 714 | |  | | --- | | Projekt on vastavuses konkursi tingimustega. Eriti oluline on sihtrühm erivajadustega lapsed. Erivajaduste lastega tuleb tegeleda pidevalt. Soovituslik teha sel teemal üks hea artikkel maakondlikus lehes. | |
| 3. | MTÜ Lääne-Eesti Vabatahtlik Reservpäästerühm | “Targalt merele” teoreetilised ja praktilised jää- ja veeohutuskoolitused Läänemaa õpilastele | Projekti „Targalt merele“ eesmärk on suurendada noorte seas teadlikkust veeohutusest, päästevesti kandmise vajalikkusest ja selle õigesti kasutamisest, samuti õpetada noori ohuolukorras ennast ja teist päästma. | 4148,37 | 3939,62 | Läänemaa ja Haapsalu | 693 | Projekt on vastavuses projektikonkursi tingimustega ja prioriteetidega. Projekti jätkusuutlikkus on tagatud, kuna soetatud varustust saab kasutada ka järgmistel aastatel teistes ennetustegevustes. Lepingusse lisada tingimus, et ka järgmistel aastatel (nt kuni 2020 a.) jätkatakse sama tegevust, mis projektis kirjas on. |
| 4. | MTÜ Selts Eesti Vetelpääste | Jääpatrull | Projekti eesmärk on tõsta jääaluse kalapüügi harrastajate teadlikust talvisest veeohutusest ja levitada talvise veeohutuse sõnumit. Seeläbi väheneb talviste veeõnnetuste arv Eesti siseveekogudel. Projekti käigus mõõdetakse regulaarselt Harku järve jää paksust ja hinnatakse seeläbi jääl viibimise ohutust. Vastavalt mõõtmistulemusele kas lubatakse jääl viibimine või keelatakse see. Info avaldatakse vastavatel teadete tahvlitel, mis paigaldatakse samuti projekti käigus. Harku järve jääinfo avaldatakse ka Tallinna linnaosade ajalehtedes. Projekti sihtgrupp on eesti ja vene keelt kõnelevad harrastuskalastajad. | 2999,00 | 2680,00 | Tallinn, Harku järv | 691 | Projekt on vastavuses projektikonkursi tingimustega ja prioriteetidega. Projekti jätkusuutlikkus on tagatud. Ostetud vastavat varustust saab kasutada ka edaspidi, et teostada jääpatrulli. Jääpatrull mõõdab regulaarselt jää paksust ja hindab seeläbi jääl viibimise ohutust (kas lubatakse jääle või keelatakse). Info avaldatakse vastavatel teadete tahvlitel, mis paigaldatakse samuti projekti käigus ning jääinfo avaldatakse ka Tallinna linnaosade ajalehtedes. Lepingusse kirjutada tingimus, et ka järgmistel aastatel soetatud varustusega teostatakse Harku järvel jääpatrulli. |
| 5. | MTÜ Viru Küla Selts | “MÄRKA, HOOLI JA AITA” | Tuleõnnetuste ennetamine. Inimeste teadlikkuse tõstmine ja teadmiste kinnistamine praktiliste tegevuste abil. | 400,00 | 340,00 | Öötla mõis, Järva vald, Järvamaa | 588 | Projekt on vastavuses projektikonkursi tingimustega ja prioriteetidega. Projekti käigus kaasatakse kogu Öötla ja Vodja  küla elanikke. Viiakse läbi näitlik ohutusalane õppepäev, kuhu kutsutud ka korstnapühkija. Hea, kui inimesed näevad, kuidas tuleb hooldada küttekollet. |
| 6. | MTÜ Töötoad | Vee ja tule ohud | Projekti eesmärk: Tõsta puuetega inimeste teadlikust vee- ja tuleohutusest  Toimub kaks õppepäeva. Esimene päev on teemaks veeohutus juuni kuus. Teine päev on teemaks tuleohutus oktoobri kuus.  Sihtrühm on MTÜ Töötoad teenusel olevad psüühika häirega ja intellekti puudega täiskasvanud inimesed.  Koolituse läbinud inimesed on teadlikud neid varitsevatest võimalikest ohtudest veekogude ääres liikudes ja tulega ümber käimisel. | 1495,50 | 1296,00 | Viljandi | 551 | Projekt on vastavuses konkursi tingimustega. Eriti oluline on sihtrühm erivajadustega inimesed. Samas koolitatakse ka nende tugiisikuid, et ka nende teadlikkus tõuseks varitsevatest ohtudest ja kõik saavad teadmisi, kuidas õnnetusi ennetada. Koolitajad omavad vastavat pädevust. Soovituslik, et vabatahtlikud viiksid selles piirkonnas infopäeva, kuhu kutsutakse koolitatud sihtrühm. |